Нашите кухни - 83 - Страница 3 :: BG-Mamma
# 30 13 юни 2020, 22:51 ч.
Ама моят е съвсем вграден, нищичко не се вижда.
П.П. За да се постигнат тези максимални капацитети трябват задължително тръби и отвор 150 мм.
# 31 14 юни 2020, 09:12 ч.
Не знам дали твоят е същия
Принципно по упътване се слага отдолу на шкафчето, и "виси". Панелът, който държи филтрите е отдолу, и е висок около 1см. Може и повече да е. Съответно се подава отдолу и разваля линията на шкафчетата.
Е, аз съм сложил аспиратора отгоре (вътре в шкафчето), като филтрите съм сложил върху алуминиева решетка, която е закачена отдолу. Има го проблемът, че по-трудно се сменят филтрите. Но с моя темп на готвене ... няма да пречи.
Последна редакция: нд, 14 юни 2020, 09:25 от Танграта
# 32 14 юни 2020, 09:17 ч.
Снощи и това измислих.
За съжаление хладилникът ми го няма тук. Отделно печката е далеч от аспиратора /водя си записки за споменатите от вас аспиратори и може и него да вградим/. За шкафовете приемам препоръката за по-големи шкафове. Di.Gi, първата кухня много хареса и като цветове. Аз обаче виждам симетрия и в двете кухни
# 33 14 юни 2020, 09:32 ч.
На мен, ми е странно, почти всичко от долния ред, да е чекмеджета?! Аз имам и чекмеджета и рафтове. И двете имат своите удобства, но лично аз предпочитам, чинии, купи, тенджери, да са ми на рафт.
# 34 14 юни 2020, 09:51 ч.
С чинии в чекмеджета се родих. За тенджери и купи ползвам горните рафтове.
Чекмеджетата са безспорно по-удобни. Но хабят част от мястото и струват доста скъпо. А за чинии и тенджери си трябва пълно изтегляне. Не е като да си измушиш 2 чифта чорапи.
Между другото, сега като си правя секцията, си поръчах материал за още 4 вътрешни чекмеджета за кухнята, които в момента са малки шкафчета, и ще ги преустроя и тях на чекмеджета. Като са едно основно, и едно вътрешно. Да има повече и за различните видове чинии и не само.
Точно както ми е в момента кухнята 4 тесни чекмеджета (40х20), 2 тесни и дълбоки (40х40) и 2 широки и плитки (80х12)см,
установих, че чекмеджетата са ми най-натъпкани и ги ползвам най-често. Та още 2 долни шкафчета (40х40) ще ги преустроя на двойни чекмеджета.
# 35 14 юни 2020, 09:54 ч.
Не мога да си представя чинии в долен ред на рафт!
Miriel, и аз в показаните кухни виждам голяма симетрия.
# 36 14 юни 2020, 10:09 ч.
Тази конфигурация много прилича на обсъжданата.
Една от линиите между горните и долните шкафчета се запазва, но другата не.
Нормално е. Гледаш цялото, а не всяка линия.
https://tektoni.com/portfolio/%D0%BA%D1%83%D1%85%D0%BD%D0%B5%D0% … 0%B0%D0%BD%D0%B5/
# 37 14 юни 2020, 10:18 ч.
Ехаааа!!! Чудесна е!
(подът ми е малко неясен - прилича на черга, но май са замазани плочки. Нещо му е правено на фотошоп, но не е направено майсторски. Бих сложила много светъл почти бял под.)
Момичета, ако ви говоря за нещо, което ми харесва в кухните и обзавеждането - това е моят стил кухни! Може да е демоде този гланц, но за мене е уникално красиво за повърхности на мебели.
# 38 14 юни 2020, 10:20 ч.
И в тази аспираторът не е близо до печката. Хм.
# 39 14 юни 2020, 10:26 ч.
Потвърждавам удобството на чинии в чекмедже! Издърпваш и са ти пред очите. Няма протягане или навеждане, бъркане навътре и т.н
Целия долен ред е в чекмеджета - от малки за прибори, до големи - 80 см за тенджери и други едри уреди.
Ще правим ремонт на кухнята - предимно смяна на вратички.
# 40 14 юни 2020, 10:34 ч.
Приема се че аспирацията е нужна основно за котлоните.
# 41 14 юни 2020, 10:45 ч.
# 42 14 юни 2020, 10:46 ч.
И при мен чинии, купи са в чекмеджета, лично за мен е много удобно. В първото са приборите, във второто са чинии, купи и купички, в третото тенджери и стъклени тавички.
# 43 14 юни 2020, 10:59 ч.
Имам три чекмеджета - за тенджери, за чинии, за прибори. Останалото са шкафчета и за мен е по-удобно - не се губи място, освен това като си купих Еърфрайъра и не се събираше с малко, ММ просто свали рафтчето с 5 см и готово. Ако бях с чекмеджета какво щях да правя? Така и в шкафовете в "секцията" - едни папки не се събираха, едни бутилки бяха много високи - елементарна настройка на рафтове и всичко заспива. Та накратко - с две ръце съм ЗА чекмеджета, но не и за тотално само чекмеджета.
# 44 14 юни 2020, 11:02 ч.
Явно, кой, както е свикнал и му е удобно. Това, че на мен не ми допада, не значи, че не е удобно за друг. Просто изразих, своето мнение и виждане.